Diari Oficial de la Generalitat Valenciana


Sumari del DOGV 7925, del 25-11-2016 (2016/9321)

RESOLUCIÓ de 27 d'octubre de 2015, del director general de Política Educativa, per la qual s'amplia el termini de justificació de la convocatòria de subvencions i assignacions econòmiques per a projectes d'investigació i innovació educativa en centres docents sostinguts amb fons públics de la Comunitat Valenciana, ja realitzats durant el curs acadèmic 2015-2016 o per a desenvolupar durant el curs acadèmic 2016-2017.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7925

Data del DOGV
:   25-11-2016

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2016/9321


Data del document
:   27-10-2015

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * ajuda pública

RESOLUCIÓ de 27 d'octubre de 2015, del director general de Política Educativa, per la qual s'amplia el termini de justificació de la convocatòria de subvencions i assignacions econòmiques per a projectes d'investigació i innovació educativa en centres docents sostinguts amb fons públics de la Comunitat Valenciana, ja realitzats durant el curs acadèmic 2015-2016 o per a desenvolupar durant el curs acadèmic 2016-2017. [2016/9321]  
  
Antecedents de fet  
Primer. Que amb data 27 de juliol de 2016 es va publicar en el Diari Oficial de la Generalitat Valenciana la Resolució de 22 de juliol de 2016, del director general de Política Educativa de la Conselleria d'Educació, Investigació Cultura i Esport, per la qual es convoquen subvencions i assignacions econòmiques per a projectes d'investigació i innovació educativa en centres docents sostinguts amb fons públics de la Comunitat Valenciana, ja realitzats durant el curs acadèmic 2015-2016 o per a desenvolupar durant el curs acadèmic 2016-2017.  
  
Segon. Que l'Ordre 31/2016, de 4 de juliol, de la Conselleria d'Educació, Investigació, Cultura i Esport, per la qual s'aproven les bases reguladores de les subvencions i assignacions econòmiques per a la realització de projectes d'investigació i innovació educativa en centres educatius no universitaris sostinguts amb fons públics de la Comunitat Valenciana i la Resolució de 22 de juliol de 2016 estableixen en la base dessetena i en el resolc onzè respectivament que la justificació de les ajudes haurà de presentar-se abans del 10 de novembre de 2016.  
  
Tercer. Que la presentació de sol·licituds de participació va finalitzar el 12 de setembre i el termini per a la presentació d'esmenes el 18 d'octubre; que a causa de l'elevat nombre de sol·licituds presentades amb data 27 d'octubre de 2016 està pendent de publicar-se en la pàgina web de la Conselleria d'Educació, Investigació, Cultura i Esport la relació provisional de centres docents amb projectes seleccionats i projectes no seleccionats.  
  
Fonaments de dret  
Primer. D'acord amb la disposició final primera de l'Orde 31/2016, de 4 de juliol, de la Conselleria d'Educació, Investigació, Cultura i Esport, per la qual s'aproven les bases reguladores de les subvencions i assignacions econòmiques per a la realització de projectes d'investigació i innovació educativa en centres educatius no universitaris sostinguts amb fons públics de la Comunitat Valenciana que disposa: «Es delega en la persona titular de la direcció general competent en matèria d'innovació educativa, la facultat de convocar les assignacions econòmiques i subvencions previstes en estes bases, resoldre la convocatòria i concedir, denegar o reintegrar les assignacions econòmiques i subvencions als projectes seleccionats, i se li autoritza a adoptar les mesures oportunes per al compliment i aplicació d'esta orde, i també per a resoldre i notificar totes les incidències que es plantegen en la interpretació i execució de la mateixa.»  
Segon. Atés que el procediment es va iniciar abans de l'entrada en vigor de la Llei 39/2015, d'1 d'octubre, del Procediment Administratiu Comú de les Administracions Públiques, i de conformitat amb allò que s'ha disposat en la disposició transitòria tercera a), «Als procediments ja iniciats abans de l'entrada en vigor de la Llei no els serà aplicable la mateixa, regint-se per la normativa anterior» i que l'article 49.1 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, disposa que «l'Administració, excepte precepte en contra, podrà concedir d'ofici o a petició dels interessats, una ampliació dels terminis establits, que no excedisca de la meitat dels mateixos, si les circumstàncies ho aconsellen i amb això no es perjudiquen drets de tercers. L- acord d'ampliació haurà de ser notificat als interessats».  
  
Tercer. En aquest cas l'Administració procedeix a acordar d'ofici l'ampliació del termini de justificació de les ajudes, valorant les circumstàncies concurrents i tenint en compte que amb l'esmentada demora no es perjudiquen drets de tercers.  
Raons aquestes que motiven la present resolució, conforme exigeix l'article 54.1.e de la precitada Llei del Procediment Administratiu, i condueixen a acordar d'ofici l'ampliació del termini per a complir el referit tràmit.  
Vistos els preceptes legals citats i la resta de concordant i pertinent aplicació, resolc:  
  
Ampliar fins al 9 de desembre de 2016 el termini del tràmit de justificació de la subvenció concedida.  
  
Contra la present resolució no es pot interposar cap recurs, d'acord amb el que disposa l'article 49.3 de la Llei de Règim Jurídic de les Administracions Públiques i del Procediment Administratiu Comú.  
  
Notifique's aquesta resolució a l'interessat en l'expedient.  
  
València, 27 d'octubre de 2016.- El director general de Política Educativa: Jaume Fullana Mestre.